
OPĆINSKI SUD U ZENICI sudija Lejla Hadžimahmutvić, u izvršnom postupku tražilaca izvršenja Amel Hrvić iz Gračanice, ul. Musa Ćazim Ćatić bb i Mirsad Suman iz Gračanice ul. Musa Ćazim Ćatić bb, protiv izvršenika Admir Kukuruz, iz Zenice, ul. Fra Grge Martića 1B,  radi duga, v.sp. 5.973,26 KM, na ročištu održanom dana 05.10.2022. godine, donio je sljedeći

Z A K LJ U ČAK
o  prodaji nepokretnosti

I Ročište za TREĆU PRODAJA usmenim javnim nadmetanjem nepokretnosti označene kao kč.br. 290/550, Radna zona, u naravi Dvorište površine 1062 m2, upisana u zk.ul.broj 7252 KO Zenica I, zakazano za dan 05.10.2022. godine u 9,15 sati, odlaže se za dan 14.11.2022. godine (PONEDJELJAK) u 9,00 sati.

II Nepokretnost iz tačke I vlasništvo je izvršenika sa dijelom 1/1.

III Ročište za prodaju nepokretnosti održat će se u zgradi suda, sprat I, sudnica broj 17, na koje se pozivaju tražitelji izvršenja, izvršenik i zainteresirana lica kao kupci, te Porezna uprava FBiH. 

IV Vrijednost nepokretnosti iz tačke 1. utvrđena je u ukupnom iznosu od 149.820,80 KM prema nalazu i mišljenju vještaka građevinske struke od 07.04.2022. godine.

V Na trećem ročištu za prodaju usmenim javnim nadmetanjem nekretnina se može prodati bez ograničenja najniže cijene, u odnosu na utvrđenu vrijednost nekretnine.
VI Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 10.000,00 KM. Prije početka nadmetanja ova lica su dužna Sudu predati dokaz da su osiguranje platili na račun broj 134 010 0000044837 kod ASA banke dd Sarajevo. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.

VII Ponuđač sa najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene sudu u roku od 30 dana. Ukoliko ponuđač sa najvećom ponudom ne deponuje prodajnu cijenu u ovom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba da u roku od 30 dana od dana prijema ovog zaključka sudu deponuje prodajnu cijenu. Ukoliko drugi ponuđač ne položi cijenu u predviđenom roku sud primjenjuje ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud će oglasiti da treće ročište nije uspjelo i obustaviti postupak.
VIII Shodno odredbi člana 75. st. 1. i 2. Zakona o izvršnom postupku FBiH kupac preuzima služnosti i stvarne terete na predmetnoj nepokretnosti. U C – Teretnom listu upisana je zabilježba ograničenja raspolaganja  predmetnim zemljištem prije izgradnje planiranih objekata koje je uslovljeno davanjem saglasnosti Gradskog vijeća. Troškove poreza i takse u vezi s prodajom nepokretnosti plaća kupac.

IX Ovaj zaključak objaviće se na oglasnoj tabli suda, a stranka može o svom trošku zaključak objaviti i u sredstvima javnog informisanja, te će isti sud dostaviti i Poreznoj upravi FBiH, Ispostava Zenica.

